
PREDMET: Pojašnjenje u vezi sa dokazivanjem aktivnog poznavanja stranog jezika – Javni oglas za prijem radnika u radni odnos na radno mjesto „Saradnik za projekte i kreativni marketing“
S obzirom na veći broj zaprimljenih upita kandidata u vezi sa uslovom aktivnog poznavanja stranog jezika, propisanim Javnim oglasom za prijem radnika u radni odnos na radno mjesto „Saradnik za projekte i kreativni marketing“, a radi otklanjanja eventualnih nedoumica i osiguranja jednakog postupanja prema svim kandidatima, daje se sljedeće pojašnjenje.
Pojam aktivnog poznavanja stranog jezika nije proizvoljan, već je definisan Pravilnikom o dokumentaciji kojom se dokazuje poznavanje ili znanje i aktivno znanje stranog jezika u postupcima sprovođenja konkursa u organima državne službe u Federaciji Bosne i Hercegovine („Službene novine Federacije BiH“, br. 37/11, 84/15, 38/16 i 51/16 – prečišćeni tekst).
U skladu sa članom 3. navedenog Pravilnika, aktivno znanje stranog jezika podrazumijeva poznavanje stranog jezika na nivou B2, C1 ili C2 prema Zajedničkom evropskom referentnom okviru za jezike (CERF-Common European Reference Framework for Languages-Zajednički referentni okvir za jezike-dokument Vijeća Europe), što se dokazuje jednom od isprava propisanih navedenim Pravilnikom.
Radi potpunog informisanja kandidata, uz ovo pojašnjenje dostavlja se izvod iz „Službenih novina Federacije BiH“, broj 51/16 – prečišćeni tekst, kojim su detaljno propisani nivoi jezičke kompetencije i dokumentacija kojom se isto dokazuje.
Ovo pojašnjenje daje se isključivo radi otklanjanja nedoumica u vezi sa uslovima Javnog oglasa i ne predstavlja njegovu izmjenu niti dopunu.
Prilog:
· Izvod iz „Službenih novina Federacije BiH“, broj 51/16 – prečišćeni tekst.
								   


      Turistička zajednica TK
                                                                                               Predsjednik turističkog vijeća 
                                                                                                       Almir Žilić dipl.ecc.

